MÅLING: 7 av 10 på Stovner er svært negative til den nye bomringen i Oslo. Innvandrerbutikkene i sentrum frykter å miste kunder.

– Det er fordi Oslo går fra 29 til 80 bomstasjoner i Oslo. Derfor blir det dyrere for dem som kjører mange småturer, sier kommunikasjonssjef i Fjellinjen AS Håkon Nordahl.

– Det er ikke så dyrt, da. Jeg ringte faktisk Fjellinjen i dag for å sjekke: Det koster 20 kroner for en time. T-banebilletten koster 36 kroner, sier Rashid.

Det viser en større motstand mot bompenger enn en tilsvarende målinger gjort for VG 12. juni, der 45 prosent av osloborgerne oppga at de stilte seg positiv til bompenger, mens 41 prosent stilte seg negative.

«1. juni åpnet en ny bomring i Oslo. Hvor positiv eller negativ vil du si at du er til denne?» har Sentio research spurt representativt utvalg Oslo-borgere på oppdrag for Klassekampen.

Litt lenger oppe i gata ligger grønnsaksbutikken Family Food. Innehaveren vil ikke ha navnet sitt på trykk i avisa. Også han kommer til å gi seg. At husleia har økt, er en viktig årsak. I tillegg bidrar færre og dyrere parkeringsplasser til at de mister kunder. Før var det gratis etter klokka 17. Nå må kundene betale fram til klokka 20.

– Kunder som reiser kollektivt handler ikke så mye. Mange av kundene våre nå er indiske IT-ingeniører. De er stort sett enslige og kommer med T-banen, forteller kjøpmannen i Tøyengata, som også fortviler over at mange av de store grønnsakshandlerne i sentrum holder søndagsåpent, mens han holder søndagsfreden.

1. juni åpner en ny bomring i Oslo. Hvor positiv eller negativ er du til denne?

Talaat Ahmed

Bor i Oslo sentrum

– Det blir dyrt for mange. Hvis vi sammenlikner med andre land, så har de ikke bompenger. Det er veldig dyrt i Norge. Jeg skjønner at folk klager.

Emily Logan

Bor på Nesodden

– Jeg er negativ. Det blir veldig dyrt for familier som trenger bilen. I stedet for å innføre bomstasjoner, burde man heller jobbet for å bli kvitt mer av de forurensende bilene.

Julie Frøystad

Bor på Tøyen i Gamle Oslo

– Jeg er positiv. Det må bli dyrere å kjøre bil. Vi trenger reinere luft og mindre trafikk i byen. Jeg synes det er bra at sykkelveier prioriteres, og at færre kjører bil. Jeg ønsker meg generelt mindre biltrafikk.

Morten Juell

Bor på Nordstrand

– Jeg er positiv. Jeg har bil, men prøver å unngå å bruke den. For eksempel sykler jeg hit til Grønland for å handle. Vi må gjøre noen felles løft for felles goder. Å finansiere trikk og sykkelveier er bra for alle.